20.3.2020

לרפתנים שלום רב,

כידוע לכל, אנחנו נמצאים במציאות מורכבת ומאתגרת. אנו עוקבים מקרוב אחר הפרסומים הרשמיים והתפתחות האירועים סביב נגיף הקורונה. אנו נוקטים באופן פעיל בכל האמצעים האפשריים להמשך רציפות ואיכות השירות שלנו, תוך שמירה על העובדים, על משפחותיהם ועליכם כלקוחות שלנו.

להלן חלק מהפעולות שנקטנו עד עכשיו:

* המזריעים מגיעים למילוי החנקן וקבלת הזרמה בתכנון זמנים המאפשר גישה פרטנית
* ביטול כל הפגישות בתוך ומחוץ לשיאון שאינן הכרחיות לעבודה השוטפת
* כל עבודה שניתנת להעשות בשליטה מרחוק ובשיחות וידאו נעשית מהבית
* הקפדה יתרה על אי יציאה לעבודה כשיש סימני מחלה
* עובדי הפרייה, והמעבדה עובדים בדירוג/משמרות על מנת לצמצם מפגשים בין עובדים
* בוטלו כל הטיסות לחו"ל
* אנו בקשר עם ספקים על מנת להיות במלאים גבוהים באמצעים שיבטיחו עבודה רציפה לאורך זמן

הנהלים האלה שאנחנו מטילים על עצמנו, ביחד עם המגבלות, הנחיות ותקנות שיוצאות חדשות לבקרים, בנוסף לחרדות ברמות שונות של עובדים, ספקים ולקוחות, מהווים אתגר משמעותי בניסיון להמשיך ולספק שירות טוב. מעת לעת האילוצים הללו גורמים לעיכובים ושינויים במסלול (בנוסף לעיכובים שישנם גם בשוטף).

אנחנו מאוד מבקשים, בייחוד בתקופה זו, לגלות הבנה, סבלנות וסובלנות. אנו משתדלים לעשות את המיטב בתנאים הקיימים.

בברכה ובריאות מעולה לכולם!

גיורא פוין